Рэктар Брэсцкага абласнога ІРА Ю.А.Іваноў азнаёміў гасцей з асаблівасцямі арганізацыі дадатковай адукацыі кіраўнікоў і спецыялістаў адукацыі Брэстчыны ва ўмовах інстытута. Намаганні яго калектыву сканцэнтраваны на ўдасканаленні структуры, зместу і прагназавання дадатковай адукацыі педагогаў і ўкараненні новых форм павышэння іх прафесійнай культуры. Так, летась слухачы пачалі асвойваць дыстанцыйную форму павышэння кваліфікацыі. Пашырылася тэматыка і павялічылася колькасць мерапрыемстваў на гаспадарча-разліковай аснове і індывідуальных кансультацый. Больш за 90% педагогаў задаволены якасцю адукацыйных паслуг, якія аказваюць метадысты і выкладчыкі інстытута. Выдаюцца вучэбна-метадычныя дакументы, дапаможнікі, зборнікі, даведнікі і рэкамендацыі для педагогаў, манаграфіі па праблемах сучаснай школьнай адукацыі.